A NEMZETKÖZI GEOLÓGIAI CONGEESSUS X. ÜLÉSSZAKA MEXIKÓBAN. 17 



szükséges értesítéseket, a kiosztott publicatiokat ; itt volt berendezve a 

 congresszus postahivatala ; a mellékteremben pedig gazdag ásvány- és 

 kövületgyűjtemény volt fölállítva. 



A mi a congressus látogatottságát illeti, sajnálom, hogy a hivata- 

 los adatok még nem állván rendelkezésemre, egyelőre sem a tagok szá- 

 máról, sem a nemzetiségek viszonylagos képviseletéről biztos adatok- 

 kal még nem szolgálhatok. Csak azt merem mondani, hogy a congres- 

 sisták száma a százat bizonyosan fölülmulta, és hogy köztünk a liölgyek 

 szokatlan nagy számmal voltak. A legnagyobb hányadot bizonyára 

 Észak-Amerika szolgáltatta, azaz Canada és az Egyesült-Államok együtt- 

 véve ; utána, ha a mexikóiaktól eltekintünk, Németország, míg az európai 

 Anglia és Francziaország aránylag kevés képviselőt küldtek. Bécsből 

 öt vagy hat geológus volt jelen, Ausztria egyéb tartományaiból is többen 

 jöttek; Magyarországból ellenben — a mint már említettem — csak 

 magam voltam, mert dr. Szádeczky Gtíula tanár úr, ki szintén beirat- 

 kozott, nag}^ sajnálatomra nem jöhetett el. Mégis az alelnökök válasz- 

 tásánál, Magyarország képviseletében kettőnk neve szerepelt. 



A szaküléseken, melyeket a Földtani Intézet termében szeptember 

 6., 8., 10., 12. és 14. tartottak, az érdekes előadások és vitatkozások 

 egész sorozata került napirendre. Miután vetítő gép (sciopticon) is volt 

 a teremben, sok előadó gyönyörű képek bemutatásával kisérte előadását, 

 ez ugyan az időnek jó nagy részét lefoglalta, de a közönségre annál 

 vonzóbbnak bizonyult. így láttuk a Vezuvio és Mont Pele utolsó ki- 

 töréseinek, a sanfranciscói földrengésnek, a svéd arcticai utazásnak és sok 

 egyéb geológiai jelenségnek szép illustratioit. Egyes előadásokhoz élénk 

 vitatkozások fűződtek, de sajnos hogy két, a napirendre kitűzött discussió, 

 ú. m. a kőzetek nomelenaturájáról és osztályozásáról, másodszor az erup- 

 tivus tömegeknek az általános tektonikához való viszonyáról részint az 

 idő rövidsége, részint a beiratkozott tagok távolmaradása miatt elmaradt. 



Legyen szabad itt megemlítenem, hogy az előadások sorozatában 

 én is felszólaltam, felhíván a geológusok figyelmét az andesitek zöldkő- 

 módosulatára, mely úgy hazámban mint Mexikóban, de még Californiá- 

 ban, Dél-Amerikában, New-Zeelandban, Japánban és másutt ily szoros 

 kapcsolatban van az érczbányászattal. Nagyági kőzetpéldányokat és csi- 

 szolatokat mutatva be, kifejtettem a zöldkőmódosulás lényegét, mely 

 nézetem szerint csakis a sötétszínű ferro-magnesiosilicatok chloritosodá- 

 ból áll. Az előadásomhoz fűződött discussióban többen egyetértettek 

 velem abban, hogy ez a módosulás nem a telérhasadékokból, hanem a 

 vulkáni tömegek mélyéből származik és a telérekből származó elkaoli- 

 nosodástól szigorúan különválasztandó. Minthogy pedig a telérércek 

 fémtartalmának forrását utóvégre is a silicatkőzetekben kell keresnünk, 

 felvetettem azt a kérdést, nem lehetne-e ez esetben egyenesen a ter- 



Földtani Közlöny. XXXVII. köt. Í907. 2 



